Diari Oficial de la Generalitat Valenciana


Sumari del DOGV 5588, del 30-08-2007 (2007/10167)

Informació pública del projecte de reparcel·lació forçosa i imposició de quotes d'urbanització del sector APD/21 del Pla General d'Ordenació Urbana d'Alacant.
--------------------------------------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10671


Data del document
:   26-07-2007

Organisme emissor
:   Mercacombustible, SL

Tipus de document
:   Informació Pública

Descriptors 

:   * Alacant
    * pla d'urbanisme

Informació pública del projecte de reparcel·lació forçosa i imposició de quotes d'urbanització del sector APD/21 del Pla General d'Ordenació Urbana d'Alacant. [2007/10871]  
 Mercacombustible, SL, en la seua condició d'agent urbanitzador designat per acord del Ple de l'Ajuntament d'Alacant de data 15 de març de 2002, ha formulat projecte de reparcel·lació forçosa i imposició de quotes d'urbanització relatiu a l'àmbit de la unitat d'execució única del sector APD/21 del Pla General d'Ordenació Urbana d'Alacant.  
En aplicació del que estableix l'article 416 del Reglament d'Ordenació i Gestió Territorial i Urbanística (ROGTU), aprovat pel Decret 67/2006, de 19 de maig, del Consell, i modificat pel Decret 36/2007, en relació amb l'article 177.1a) de la Llei 16/2005, de 30 de desembre, de la Generalitat, Urbanística Valenciana, se sotmet al referit projecte a informació pública per un termini d'un mes a comptar des de la publicació d'aquest anunci en el Diari Oficial de la Comunitat Valenciana (DOCV), durant el qual els interessats podran formular qualssevol al·legacions que els convinguen segons dret i que seran presentades davant el Registre General de l'Ajuntament d'Alacant.  
En el mateix termini d'un mes:  
a) Es podrà consultar el projecte protocol·litzat a la notaria de Delfín Martínez Pérez, situada en l'avinguda Dr. Gadea, número 27, pis 1r, d'Alacant, amb horari d'atenció al públic de dilluns a divendres de 09.30 a 14.00 hores, als mesos d'agost i setembre (telèfon: 872 771 326).  
b) Es podrà comparéixer a la dita notaria per a sol·licitar còpia de l'acta de protocol·lització del projecte o sol·licitar que se li exhibisca.  
c) Es podrà consultar la referida documentació, com també l'expedient administratiu a l'Ajuntament d'Alacant, Oficina d'Informació Urbanística situada al carrer Sant Nicolau núm. 2 baix (reg. entrada núm. E-2007010309, de data 25 de juliol de 2007) els dies hàbils en horari d'atenció al públic.  
De la mateixa manera, els propietaris podran realitzar aquelles actuacions a què es refereix l'article 174, punts 7 i 8, i la resta procedents de la citada Llei Urbanística Valenciana i del ROGTU.  
A més a més, s'hi fa constar expressament que el present anunci es dirigeix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, com també a aquells amb adreça desconeguda o insuficient per a practicar la notificació o a aquells que no consta que hagen rebut l'avís enviat.  
Alacant, 26 de juliol de 2007.- Els administradors mancomunats de Mercacombustible, SL: Ricardo Madrid Rovira i Javier Llorens Alentado.